Οι καλύτερες λύσεις ανά κατηγορία επιλέγονται και δικαιολογούνται παρακάτω:

1η κατηγορία: Κατασκευή - σχέδιο ανεμογεννήτριας

|  |  |  |  |
| --- | --- | --- | --- |
| Κριτήρια | Έτοιμη κατασκευή εμπορίου | Κατασκευή με κυλινδρικό πύργο | Κατασκευή με πύργο που έχει σχήμα κομμένης πυραμίδας |
| Δυνατότητα στερέωσης φτερωτής με διαφορετικό αριθμό πτερυγίων | 4 | 5 | 5 |
| Εύκολη πρόσβαση στους ακροδέκτες του μοτέρ | 5 | 5 | 5 |
| Ικανοποιητική σταθερότητα | 5 | 5 | 4 |
| Εμφάνιση | 5 | 3 | 3 |
| Κόστος | 2 | 4 | 4 |
| Εργονομία | 4 | 4 | 4 |
| Διαθεσιμότητα πόρων | 3 | 4 | 4 |
| Ηθικές αξίες | - | - | - |
| Απαιτούμενος χρόνος | 5 | 3 | 3 |
| Ασφάλεια | - | - | - |
| ΣΥΝΟΛΟ | 33 | 33 | 32 |

Από τις δύο λύσεις που είχαν το μεγαλύτερο σύνολο θα επιλέξουμε να κάνουμε τη δική μας κατασκευή γιατί μας ικανοποιεί σε μεγαλύτερο βαθμό το κριτήριο της απαραίτητης προδιαγραφής που έχουμε δώσει, δηλαδή να μπορούμε να έχουμε μια ανεμογεννήτρια με δυνατότητα προσάρτησης φτερωτών με διαφορετικό αριθμό πτερυγίων. Τα μειονεκτήματα της λύσης αυτής είναι ότι δεν θα έχει τόσο καλή εμφάνιση όσο μια έτοιμη κατασκευή που θα αγοράσουμε και θα χρειαστεί παραπάνω χρόνος για τη κατασκευή, από την άλλη όμως έχει το πλεονέκτημα ότι τα υλικά μπορούν να βρεθούν πιο εύκολα και θα έχουν αρκετά μικρότερο κόστος.

2η κατηγορία: Υλικό κατασκευής

Ανάμεσα στο ξύλο και στο PVC επιλέγουμε το ξύλο, γιατί ήδη έχουμε τα συγκεκριμένα υλικά και προσφέρουν περισσότερη σταθερότητα στη κατασκευή.

3η κατηγορία: Παροχή αέρα

Ανάμεσα στο πιστολάκι μαλλιών και τον ανεμιστήρα, θα επιλέξουμε τον ανεμιστήρα γιατί έχει καλύτερη στήριξη και η παροχή αέρα δεν είναι συγκεντρωμένη όπως στο πιστολάκι μαλλιών.

4η κατηγορία: Απόσταση συσκευής παροχής αέρα από ανεμογεννήτρια

Ανάμεσα στα 40 cm, 50 cm και 60 cm επιλέγουμε την πιο κοντινή απόσταση επειδή θέλουμε να πέφτει με μεγαλύτερη ένταση ο αέρας στην ανεμογεννήτριά μας κι έτσι να έχουμε μια ικανοποιητική τιμή τάσης που να δίνει πιο σαφείς ενδείξεις σχετικά με τη διαφορά ως προς τον αριθμό πτερυγίων.

5η κατηγορία: Συσκευή μέτρησης τάσης

Ανάμεσα στο βολτόμετρο και το πολύμετρο, θα επιλέξουμε το πολύμετρο γιατί είναι ένα όργανο που το έχουμε στο εργαστήριο τεχνολογίας.